Source: http://www.valvira.fi/terveydenhuolto/ammattioikeudet/koulutus_suomessa
Timestamp: 2018-01-20 17:06:59+00:00
Document Index: 10100377

Matched Legal Cases: ['kko\n', 'kko\n', 'kko ', 'kko ', 'kko\n', 'kko\n', 'kko ', 'kko ']

Laillistamiseen ja nimikesuojaukseen johtava koulutus Suomessa - Valvira
Julkaistu 2.12.2008
Terveydenhuollon ammattihenkilöiden koulutus Suomessa
Laillistamiseen ja nimikesuojaukseen johtava koulutus
Laillistettavat Nimikesuojatut
farmaseutti apuvälineteknikko
fysioterapeutti jalkaterapeutti
hammaslääkäri kiropraktikko
hammasteknikko koulutettu hieroja
kätilö lähihoitaja
laboratorionhoitaja naprapaatti
lääkäri osteopaatti
optikko psykoterapeutti
proviisori sairaalafyysikko
psykologi sairaalageneetikko
puheterapeutti sairaalakemisti
ravitsemusterapeutti sairaalamikrobiologi
röntgenhoitaja sairaalasolubiologi
Valvira voi myöntää lääkärin tai hammaslääkärin peruskoulutuksen suorittaneelle henkilölle oikeuden toimia laillistettuna lääkärinä tai hammaslääkärinä Suomessa. Suomessa lääkärin peruskoulutus on yliopiston lääketieteellisessä tiedekunnassa suoritettu lääketieteen lisensiaatin tutkinto. Vastaavasti hammaslääkärin peruskoulutus on yliopiston lääketieteellisessä tiedekunnassa suoritettu hammaslääketieteen lisensiaatin tutkinto.
Farmaseutin, proviisorin, psykologin, puheterapeutin ja ravitsemusterapeutin ammatinharjoittamiseen ja laillistamiseen johtavaksi koulutukseksi hyväksytään yliopistossa suoritettu asianomaisen alan tutkinto.
Sairaalafyysikon, sairaalageneetikon, sairaalakemistin, sairaalamikrobiologin, sairaalasolubiologin nimikesuojaukseen johtavaksi koulutukseksi hyväksytään FK tai FM- korkeakoulututkinnon lisäksi suoritetut erikoistumisopinnot.
Lisätietoja tutkinnoista ja yliopistoista:
Ammatinharjoittamiseen ja laillistamiseen johtavaksi koulutukseksi hyväksytään ammattikorkeakoulussa suoritettavat, pääasiassa sosiaali- ja terveysalan ammattikorkeakoulututkinnot, joiden tutkintonimikkeitä ovat
bioanalyytikko (AMK),
fysioterapeutti (AMK),
hammasteknikko (AMK),
kätilö (AMK),
optometristi (AMK),
röntgenhoitaja (AMK),
sairaanhoitaja (AMK),
suuhygienisti (AMK),
terveydenhoitaja (AMK) ja
toimintaterapeutti (AMK).
Nimikesuojaukseen johtavaksi koulutukseksi hyväksytään ammattikorkeakouluissa suoritetut
jalkaterapeutin,
naprapatian ja
osteopatian
sosiaali- ja terveysalan ammattikorkeakoulututkinnot, joiden tutkintonimikkeitä ovat jalkaterapeutti (AMK), naprapaatti (AMK) ja osteopaatti (AMK).
Toisen asteen tutkinnot
Sosiaali- ja terveysalan perustutkinnon (lähihoitaja) suorittaminen ammatillisena perustutkintona tai näyttötutkintona antaa oikeuden käyttää nimikesuojattua lähihoitajan ammattinimikettä. Koulutusohjelmavaihtoehdot tutkinnossa ovat ensihoito, kuntoutus, lasten ja nuorten hoito ja kasvatus, mielenterveys- ja päihdetyö, sairaanhoito ja huolenpito, suu- ja hammashoito, vammaistyö, vanhustyö ja asiakaspalvelu sekä tietohallinto.
Koulutetun hierojan ammattinimikkeen saamiseksi on suoritettava ammatillisesta aikuiskoulutuksesta annetun lain mukainen näyttötutkinto.
Alla mainittuja tutkintoja ei enää järjestetä Suomessa. Ammattihenkilö, joka on saanut nimikesuojauksen suoritettuaan jonkin alla mainituista tutkinnoista, on kuitenkin edelleen terveydenhuollon ammattihenkilöistä annetun lain ja asetuksen tarkoittama terveydenhuollon ammattihenkilö:
Sääntelemätön koulutus
Eräiden nimikesuojattujen terveydenhuollon ammattiryhmien koulutus on sääntelemätöntä. Tällaisia koulutuksia ovat esimerkiksi psykoterapeutti- ja osittain osteopatiakoulutukset. Psykoterapeutin koulutuksesta saat lisätietoja tästä.
Sääntelemätöntä osteopatian koulutusta järjestetään Seinäjoen Selkäkeskuksessa yhteistyössä Seinäjoen ammattikorkeakoulun kanssa, Luontaislääketieteen instituutti Kaironissa ja Osteopatiakoulu Atlaksessa.
Kiropraktiikan koulutusta ei järjestetä Suomessa, vaan koulutus suoritetaan Maailman kiropraktikkoliiton hyväksymissä oppilaitoksissa ulkomailla.
Lisätietoa nimikkeistä:
Terveydenhuollon ammattihenkilöiden nimikkeiden käytöstä terveydenhuollon ammattihenkilökortissa (valvira.fi)
www.finlex.fi/fi/laki/alkup/1994/19940564
www.finlex.fi/fi/laki/smur/1994/19940564